Kåre Lerum

Kåre Norvald Lerum (født 4. desember 1939 i Sogndal) er en norsk forretningsmann og lokalpolitiker.«Kåre Lerum», Sogn og Fjordane fylkesleksikon, NRK, besøkt 29. oktober 2009.

Lerum er utdannet ved hermetikkfagskolen i Stavanger, der han var ferdig i 1959. I 1976 overtok han familiebedriften A/S Lerums Saftfabrikk. Han var konsernsjef for Lerum-konsernet til 2004.Eli Grotle: «Kåre Lerum går av som konsernsjef» , Sogn Avis, 6. oktober 2004, besøkt 29. oktober 2009.

Lerum har vært aktiv i lokalpolitikken. Han har vært medlem av kommunestyret i Sogndal kommune og var fra 1978 til 1982 ordfører i Sogndal. Lerum representerte da partiet Høyre. I 2002 meldte han seg inn i Fremskrittspartiet.

Kongen utnevnte i 2005 Lerum til ridder av 1. klasse av St. Olavs Orden «for hans innsats for norsk nærings- og kulturliv.»«Tildeling av ordener og medaljer: Søk i arkivet», kongehuset.no, besøkt 29. oktober 2009.

 Referanser 

Kategori:Høyre-ordførere i Sogn og Fjordane
Kategori:Ordførere i Sogndal
Kategori:Norske konsernsjefer
Kategori:Riddere av 1. klasse av St. Olavs Orden
Kategori:Fødsler i 1939